ดัชนีหุ้นดาวโจนส์เพิ่มขึ้น 69.99 จุด
ดัชนีดาวโจนส์เมื่อวันศุกร์ (23 เม.ย.) ปรับเพิ่มขึ้น 69.99 จุด&nbsp; ผลจากยอดขายบ้านพุ่ง ขณะที่น้ำมันดิบปรับเพิ่ม1.42 ดอลลาร์
24 เม.ย. 2553

ดัชนีดาวโจนส์เมื่อวันศุกร์ (23 เม.ย.) ปรับเพิ่มขึ้น 69.99 จุด  ผลจากยอดขายบ้านพุ่ง ขณะที่น้ำมันดิบปรับเพิ่ม1.42 ดอลลาร์
ปิดการซื้อขายตลาดหุ้นสหรัฐฯวันที่ 23 เม.ย. ดัชนีหุ้นดาวโจนส์ เพิ่มขึ้น 69.99 จุด  ปิดที่ 11,204.28 จุด แนสแดค เพิ่มขึ้น 11.08 จุด  ปิดที่ 2,530.15 จุด เอสแอนด์พี เพิ่มขึ้น 8.61 จุด ปิดที่ 1,217.28 ดัชนีที่ปรับเพิ่มขึ้นเป็นผลมาจาก รายงานยอดขายบ้านสร้างใหม่ที่เพิ่มขึ้นมากถึง 27% ขณะที่นักลงทุนพอใจที่รัฐบาลกรีซประกาศขอรับความช่วยเหลือทางการเงินจากสหภาพยุโรปแล้ว แม้ผลประกอบการไตรมาสแรกของบริษัทดังอย่าง ไมโครซอฟท์ ไม่เป็นไปตามเป้า
ด้านราคาน้ำมันดิบตลาดไนเม็กซ์ พุ่งขึ้น 1.42 ดอลลาร์สหรัฐ ปิดที่ระดับ 85.12 ดอลลาร์สหรัฐ/บาร์เรล ขณะที่สัญญาทองคำตลาด COMEX (Commodity Exchange) ส่งมอบเดือน มิ.ย. ปิดที่ 1,153.10 ดอลลาร์สหรัฐฯต่อออนซ์ เพิ่มขึ้น 10.80 ดอลลาร์สหรัฐฯ